88. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 661 της 1/10 Νοεμ. 1982 (ΦΕΚ Α΄ 135) Τρόπος διενεργείας εκλογής μελών Διοικητικής Επιτροπής των Επιμελητηρίων και άλλων διατάξεων. Έχοντας υπόψη: 1.Τις διατάξεις των αρθρ. 15 παρ. 5, 23 παρ. 8 και 57 παρ. 2 του Νόμ. 1089/80 «περί Εμπορικών και Βιομηχανικών Επαγγελματικών και Βιοτεχνικών Επιμελητηρίων». 2.Την 748/15.10.82 γνωμοδότηση του Συμβουλίου της Επικρατείας, προτάσει του Υπουργού Εμπορίου, αποφασίζουμε: Άρθρ.1.-Η εκλογή των μελών της Διοικητικής Επιτροπής γίνεται από τα μέλη του Διοικητικού Συμβουλίου, σύμφωνα με τις διατάξεις των αρθρ. 23 και 57 του Νόμ. 1089/80 και του παρόντος Π.Δ/τος. Άρθρ.2.-1.Η εκλογή της Διοικητικής Επιτροπής γίνεται με την φροντίδα της εφορευτικής Επιτροπής. 2.Η Εφορευτική Επιτροπή είναι τριμελής εκλέγεται δε από το Διοικητικό Συμβούλιο, με αναπληρωτές ισάριθμους των μελών της, δια μυστικής ψηφοφορίας. 3.Τα μέλη της Εφορευτικής Επιτροπής δεν μπορούν να είναι υποψήφιοι για την Διοικητική Επιτροπή. 4.Τα μέλη της Εφορευτικής Επιτροπής εκλέγουν μεταξύ τους τον Πρόεδρό της. Άρθρ.3.-1.Ο Προεδρεύων του Διοικητικού Συμβουλίου παραδίδει τα στοιχεία των υποψηφιοτήτων πού έχουν υποβληθεί στην Εφορευτική Επιτροπή. 2.Με την φροντίδα της Εφορευτικής Επιτροπής συντάσσεται για κάθε θέση, αξίωμα της Διοικητικής Επιτροπής σύμφωνα με τις διατάξεις του Νόμ. 1089/80, ενιαίο ψηφοδέλτιο, με αλφαβητική σειρά, των υποψηφίων. Σελ. 82, 620 Τεύχος ΣΤ102-Σελ. 18 Άρθρ.4.-1.Οι εκλογείς σημειώνουν την προτίμησή τους με ένα μόνο σταυρό πριν ή μετά από το όνομα του υποψηφίου με μολύβι διαρκείας, χρώματος μαύρου ή μπλε. 2.Ενδείξεις, διαγραφές ή αλλά σημεία στο ψηφοδέλτιο το καθιστούν άκυρο. Άρθρ.5.-1.Η διαλογή των ψηφοδελτίων και η ανακήρυξη των επιτυχόντων γίνεται από την Εφορευτική Επιτροπή. 2.Ανακηρύσσονται επιτυχόντες όσοι έλαβαν την απόλυτη πλειοψηφία του όλου αριθμού των μελών του Διοικητικού Συμβουλίου. 3.Αν δεν συγκεντρώσει κανένας υποψήφιος την ανωτέρω πλειοψηφία, η ψηφοφορία επαναλαμβάνεται, σύμφωνα με τις διατάξεις του άρθρ. 23 του Νόμ. 1089/80. Άρθρ.6.-(Αντικαθίσταται η παρ. 2 αρθρ. 2 Π.Δ. 1080/1981, ανωτ. αριθ. 82). Άρθρ.7.-(Αντικαθίσταται το αρθρ. 7 Π.Δ 1080/ 1981, ανωτ. αριθ. 82). Άρθρ.8.-(Αντικαθίσταται η παρ. 1 αρθρ. 8 Π.Δ. 1080/1981, ανωτ. αριθ. 82). Άρθρ.9.-(Αντικαθίσταται το τελευταίο εδάφιο της παρ. β του άρθρ. 12 Π.Δ. 1080/1981, ανωτ. αριθ. 82). 14.Β.αα.88 Εμπορικά και Βιομηχανικά Επιμελητήρια 